บังเอิญเดินมาเจอป้ายซอฟท์เสิร์ฟบุฟเฟ่ต์ที่ร้าน Gyu kaku สาขาสยามสแควร์วันท่าทางน่าสนใจ เลยต้องขอเดินเข้าไปถามรายละเอียดกันซักหน่อยค่ะ

ที่ตั้ง สาขานี้เพิ่งเปิดได้ไม่นาน อยู่ชั้น 4 ข้างๆร้าน snow fall  ค่ะ

สำหรับเมนูจะเหมือนกับสาขาอื่น ที่แตกต่างคือมีชุด pre fixed choice menu ราคา 459++ บาท เพิ่มขึ้น เป็นเซตที่เราสามารถเลือกเมนูอาหารเป็นคอร์สๆตามที่ร้านกำหนดมาให้ และจะมีอาหารพิเศษที่ต้องเพิ่มเงินอย่างเช่น เนื้อเกรดพรีเมี่ยม เครื่องดื่มรีฟิล และซอฟท์เสิร์ฟบุฟเฟ่ต์ที่เราตั้งใจมาชิมในครั้งนี้ค่ะ

สำหรับผู้ที่สนใจซอฟท์เสิร์ฟบุฟเฟ่ต์จะต้องสั่งเซตเมนูราคา 459 บาทก่อนแล้วจึงเพิ่มเงินอีก 80 บาทก้อจะได้ทั้งเครื่องดื่มและซอฟท์เสิร์ฟแบบุฟเฟ่ต์ ที่มีรสให้เลือกคือ โยเกิร์ต วนิลลา ชาเขียว สลับกันไปวันละสองรส พร้อมท้อปปิ้งที่ตักได้ไม่อั้นค่ะ

แต่อยากทานแค่ซอฟท์เสิร์ฟอย่างเดียว จะขายในราคาถ้วยละ 50 บาท โดยพนง.จะเป็นคนกดให้ แล้วเราก้อสามารถใส่ท้อปปิ้งได้เองตามชอบ แต่จะตักได้แค่รอบเดียวเท่านั้นค่ะ

ครั้งนี้ได้ชิมเป็นรสโยเกิร์ตกับวนิลลา อร่อยใช้ได้ทั้งสองรสนะคะ ส่วนท้อปปิ้งไม่รู้จะใส่อะไรเลยได้มาเป็นป๊อบคอร์น คุกกี้ อัลมอนด์ ซึ่งอย่างอื่นโอเคแต่คุกกี้ออกแนวทิ้งไว้นานจนนิ่มแล้วค่ะ ???? 

ก่อนกลับได้แนะกับทางร้านไปว่าน่าจะมีบุฟเฟ่ต์ซอฟท์ครีมเดี่ยวๆด้วย เพื่อรองรับลูกค้าสายหวาน น่าจะมีคนสนใจเยอะเลยล่ะค่ะ ????????